Η ενέργεια είναι η αιχμή του δόρατος για την ανάπτυξη στη χώρα, τόνισε ο πρωθυπουργός, Αλέξης Τσίπρας από το υπουργείο Περιβάλλοντος και Ενέργειας. Μια ανάπτυξη που θα είναι βιώσιμη και θα προστατεύει το περιβάλλον, ανέφερε ο πρωθυπουργός.

Ο ενεργειακός σχεδιασμός της χώρας είναι βασικό εργαλείο καθώς μέσω αυτού γίνεται προσέλκυση επενδύσεων και ταυτόχρονα αναβαθμίζεται η γεωστρατηγική θέση της χώρας, τόνισε ο πρωθυπουργός από το υπουργείο Περιβάλλοντος και Ενέργειας.

Στόχος της κυβέρνησης, είπε ο κ. Τσίπρας, να γίνει η Ελλάδα πολλαπλός ενεργειακός κόμβος και σύμβολο ειρήνης.

Παράλληλα ο Αλέξης Τσίπρας έδωσε την υπόσχεση για…ελαφρύνσεις στου λογαριασμούς ρεύματος.

Ο κ. Τσίπρας είπε χαρακτηριστικά ότι : «Προτεραιότητα είναι η στήριξη και διεύρυνση των κοινωνικών τιμολογίων» για να προσθέσει ότι «προωθείται ο σχεδιασμός για συνολική ελάφρυνση στους λογαριασμούς ρεύματος».

Μάλιστα, έκανε αναφορά στις αυξήσεις στο ρεύμα σημειώνοντας ότι «αυτός ο χειμώνας ήταν βαρύτερος και είχαμε αύξηση στην κατανάλωση ρεύματος που επιβάρυνε τους λογαριασμούς αναντίστοιχα. Θα προχωρήσουμε άμεσα σε αναδιάρθωση των τιμολογίων και θα προσπαθήσουμε να μειώσουμε ουσιαστικά και την επιβάρυνση των καταναλωτών»